PATVIRTINTA

Vilniaus lietuvių namų direktoriaus

2016 m. lapkričio 25 d. įsakymu Nr. V1-109 (1.3)

(Vilniaus lietuvių namų direktoriaus

2018 m. sausio 15 d. įsakymo Nr. V1-11 (1.3),

Vilniaus lietuvių namų direktoriaus

2020 m. vasario 7 d. įsakymo Nr. V1-24 (1.3),

Vilniaus lietuvių namų direktoriaus

2021 m. gruodžio 30 d. įsakymo Nr. V1-174 (1.3) Vilniaus lietuvių namų direktoriaus

2025 m. birželio 25 d. įsakymo Nr. V1-89 (1.3) redakcija)

**VILNIAUS LIETUVIŲ NAMŲ PREVENCINIS PROJEKTAS „AŠ BŪSIU SAUGUS“**

**I SKYRIUS**

**PROJEKTO PAGRINDIMAS**

Mokykla tampa socialine arena, kurioje sistemingai vyksta smurtiniai nusikaltimai, išpuoliai prieš asmenį, suicidiniai bandymai, patyčios, priekabiavimas, žmogaus ir vaiko teisių pažeidimas, psichologinis teroras ir t.t. Toks netinkamas mokinių elgesys atsiranda todėl, kad visuotinis bendravimas labai greitai kinta ir mokiniai neįsisavina gyvenimiškų, socialinių, tinkamų elgesio įgūdžių.

Vis dažniau pastebima, kad į mokyklas ateina daugiau vaikų, turinčių elgesio ir bendravimo problemų. Tokiems vaikams trūksta socialinių įgūdžių; vaikai mokykloje elgiasi agresyviai, trukdo pamokų metu, nedalyvauja bendroje veikloje. Didelė rizika, kad jie gali imti vartoti narkotikus, psichotropines medžiagas, daryti teisės pažeidimus.

Remiantis kasdieniu patyrimu mokyklos bendruomenė skatina įvairias iniciatyvas ir kaitos projektus, skirtus vaiko ir mokyklos saugumui didinti. Šiuolaikinės prevencinės programos taiko formulę – žinios + socialiniai įgūdžiai + nuostatos, vertybės. Juk svarbu pateikti ne tik informaciją apie narkotines ir psichotropinės medžiagas, rūkymą, alkoholį, jų vartojimo pasekmes, bet ir pakeisti jaunimo nuostatas, didinti jų psichologinį atsparumą, puoselėti psichologinę brandą, tikintis, kad ateityje tai užkirs kelią įvairiems asmenybės sutrikimams, taip pat ir svaiginimuisi alkoholiu ar kitomis narkotinėmis ir psichotropinėmis medžiagomis.

**II SKYRIUS**

**PROJEKTO TIKLAS IR UŽDAVINIAI**

Vilniaus lietuvių namų (toliau – gimnazija) projekto tikslas - suteikti mokiniams žinių, formuojant teisingas nuostatas žalingų įpročių atžvilgiu, suteikiant galimybes aktyviai ir prasmingai leisti laiką, įtraukiant į kūrybinę bei sportinę veiklą, padėti mokiniams atsispirti šiems įpročiams, ugdyti socialinius įgūdžius ir stiprinti vertybines nuostatas.

Projekto uždaviniai:

1. mokyti mokinius tinkamai reaguoti ir spręsti konfliktus;

2. didinti mokinių psichologinį atsparumą žalingiems įpročiams;

3. ugdyti mokinių socialinius įgūdžius atpažįstant nesaugias ir pavojingas situacijas;

4. suteikti mokiniams žinių apie savižudybės rizikos atpažinimo ženklus artimiausioje aplinkoje, išmoks juos atpažinti ir tinkamai į juos reaguoti;

5. stiprinti mokinių vertybines nuostatas, gerinti socialinius įgūdžius.

**III SKYRIUS**

**PROJEKTO DALYVIAI**

Projekto dalyviai Vilniaus lietuvių namų:

1. 1–4 klasių mokiniai,

2. 5–8, IK klasių mokiniai,

3. I–IV gimnazijos klasių mokiniai.

**IV SKYRIUS**

**NUMATOMI REZULTATAI**

Mokiniai išmoks tinkamai reaguoti ir spręsti konfliktus.

Padidės mokinių psichologinis atsparumas žalingiems įpročiams.

Mokiniai išmoks atpažinti suicidinį elgesį savo artimoje aplinkoje, išmoks tinkamai reaguoti į suicidines užuominas, sužinos, kur kreiptis pagalbos.

Mokiniai lengviau pažins nesaugias ir pavojingas situacijas bei išmoks tinkamai jose elgtis.

Sustiprės mokinių vertybinės nuostatos, pagerės mokinių socialiniai įgūdžiai.

**V** **SKYRIUS**

**PROJEKTO ORGANIZATORIAI IR PARTNERIAI**

Projekto organizatoriai: klasių vadovai, socialinės pedagogės Agnė Šaukeckienė ir Gabrielė Žemaitienė, psichologės Rasa Perednienė ir Jorė Visockytė, dorinio ugdymo (etikos) mokytoja Vilma Tarabildienė, dorinio ugdymo (tikybos) mokytoja Natalija Sevostjanovienė.

Projekto partneriai: Vilniaus miesto 2-ojo policijos komisariatas ir Vilniaus visuomenės sveikatos biuras.

**VI SKYRIUS**

**PROJEKTO TRUKMĖ IR ETAPAI**

Projekto trukmė 8 metai.

Projektas bus vykdomas keliais etapais:

**I etapas**

Projekto tęstinumo planavimas, 2021 m. sausio mėn.

Projekto veiklų vykdymas 2021 m. sausio–2024 m. gruodžio mėnesiai.

Projekto vykdymo tarpinė kontrolė, vertinimas, koreguojančių veiksnių nustatymas bei nepalankių veiksnių šalinimas 2022 m. birželio mėnuo.

Projekto 4 metų veiklos rezultatų analizė ir vertinimas, ataskaitos parengimas. Tolesnės projekto perspektyvos numatymas.

**II etapas**

Projekto tęstinumo planavimas, 2025 m. I–II ketv.

Projekto veiklų vykdymas 2025 m. sausio–2028 m. gruodžio mėnesiai.

Projekto vykdymo tarpinė kontrolė, vertinimas, koreguojančių veiksnių nustatymas bei nepalankių veiksnių šalinimas 2026 m. birželio mėnuo.

Projekto 4 metų veiklos rezultatų analizė ir vertinimas, ataskaitos parengimas. Tolesnės projekto perspektyvos numatymas.

**VII SKYRIUS**

**PROJEKTO PRIEMONIŲ PLANAS**

**2021 m. sausis–2024 m. gruodis**

| Veikla | Vykdymo laikotarpis | Vykdytojo vardas ir pavardė |
| --- | --- | --- |
| Projekto tęstinumo parengimas | 2021–2024 m.  I ketv. | Ineta Baubinienė |
| Ataskaitos apie mokinių geografinį pasiskirstymą gimnazijoje parengimas | 2021–2024 m.  III ketv. | Agnė Šaukeckienė |
| Vykdyti patyčių prevencijos programą „Draugiška klasė“ | 2021 m.  IV ketv. | Rasa Perednienė,  Agnė Šaukeckienė |
| Informacijos teikimas mokinių tėvams apie pagalbą sprendžiant patyčias mokykloje bei galimybę susirasti reikalingą informaciją | 2021–2024 m.  I–IV ketv. | Agnė Šaukeckienė |
| Organizuoti prevencinius užsiėmimus apie prekybą žmonėmis I–IV G klasių mokiniams | 2021–2024 m.  I ketv. | Agnė Šaukeckienė |
| Dalyvavimas „Sąmoningumo didinimo mėnuo BE PATYČIŲ“ projekte | 2021–2024 m.  I ketv. | Agnė Šaukeckienė,  Vilma Tarabildienė  Natalija Sevastjanovienė |
| Vykdyti Patyčių prevencijos ir intervencijos Vilniaus lietuvių namuose tvarkos aprašą:  - Pildyti „Patyčių prevencijos“ aplanką, aiškintis iškilusias situacijas. | 2021–2024m.  I–IV ketv. | Agnė Šaukeckienė,  klasių vadovai |
| Koordinuoti sistemą „Patyčių dėžutė“ | 2021–2024 m. sausis | Agnė Šaukeckienė,  Natalija Sevostjanovienė |
| Atlikti anoniminę vaikų apklausą siekiu įvertinti patyčių mastą | 2021–2024 m.  I–II ketv. | Rasa Perednienė |
| Vykdyti patyčių prevencijos ir intervencijos priemonių planą | 2021–2024 m.  I–IV ketv. | Rasa Perednienė,  Agnė Šaukeckienė |

**2025 m. sausis–2028 m. gruodis**

| Veikla | Vykdymo laikotarpis | Vykdytojo vardas ir pavardė |
| --- | --- | --- |
| Projekto tęstinumo parengimas | 2025 m. II ketv. | Ineta Baubinienė |
| Ataskaitos apie mokinių geografinį pasiskirstymą gimnazijoje parengimas | 2025–2028 m.  III ketv. | Agnė Šaukeckienė |
| Informacijos teikimas mokinių tėvams apie pagalbą sprendžiant patyčias mokykloje bei galimybę susirasti reikalingą informaciją | 2025–2028 m.  I–IV ketv. | Agnė Šaukeckienė  Gabrielė Žemaitienė  Jorė Visockytė  Rasa Perednienė |
| Organizuoti prevencinius užsiėmimus apie prekybą žmonėmis I–IV G klasių mokiniams | 2025–2028 m.  I ketv. | Agnė Šaukeckienė |
| Dalyvavimas „Sąmoningumo didinimo mėnuo BE PATYČIŲ“ projekte | 2025–2028 m.  I ketv. | Agnė Šaukeckienė,  Gabrielė Žemaitienė,  Vilma Tarabildienė  Natalija Sevastjanovienė |
| Informacijos teikimas mokinių tėvams ir mokniams prevencinėmis temomis | 2025–2028 m.  I–IV ketv. | Rasa Perednienė  Jorė Visockytė  Agnė Šaukeckienė  Gabrielė Žemaitienė |
| Vesti savižudybių prevencijos paskaitas ir organizuoti prevencinio filmo peržiūrą 8 ir I G klasių mokiniams | 2026–2028 m.  I ketv. | Rasa Perednienė  Jorė Visockytė |
| Bendradarbiavimas su Vilniaus antrojo policijos komisariato bendruomenės pareigūne vedant teminius - prevencinius užsiėmimus | 2025–2028 m.  I–IV ketv. | Agnė Šaukeckienė  Gabrielė Žemaitienė |
| Bendradarbiavimas su Vilniaus visuomenės sveikatos biuro specialistais vedant prevencinius užsiėmimus | 2025–2028 m.  I–IV ketv. | Gabrielė Žemaitienė |
| Psichologinio atsparumo ir socialinių įgūdžių stiptinimo užsiėmimai HEART, 1–4, 5 klasių mokiniams | 2025–2028 m.  I–IV ketv. | Jorė Visockytė  Gabrielė Žemaitienė |
| Emocinio atsparumo ir komandinio darbo stiprinimo užsiėmimai TEAM UP, 6–8, išlyginamųjų klasių mokiniams | 2025–2028 m.  I–IV ketv. | Rasa Perednienė  Jorė Visockytė  Agnė Šaukeckienė  Gabrielė Žemaitienė |
| Emocinio intelekto lavinimo grupė, 7–8 klasių merginoms | 2025–2028 m.  I–IV ketv. | Agnė Šaukeckienė  Gabrielė Žemaitienė |
| Vykdyti Patyčių prevencijos ir intervencijos Vilniaus lietuvių namuose tvarkos aprašą:  - Pildyti „Patyčių prevencijos“ aplanką, aiškintis iškilusias situacijas | 2025–2028 m.  I–IV ketv. | Agnė Šaukeckienė,  Klasių vadovai |
| Koordinuoti sistemą „Patyčių dėžutė“ | 2025–2028 m.  I–IV ketv. | Agnė Šaukeckienė,  Natalija Sevostjanovienė |
| Atlikti anoniminę vaikų apklausą siekiu įvertinti patyčių mastą; | 2025–2028 m.  I–IV ketv. | Rasa Perednienė |
| Vykdyti patyčių prevencijos ir intervencijos priemonių planą. | 2025–2028 m.  I–IV ketv. | Rasa Perednienė,  Agnė Šaukeckienė |

**Pastaba**. Priemonių planas patikslinamas kiekvienais metais.